**līgums**

par telpu remontu ēkā Torņa ielā 4, Rīgā

Rīgā

Dokumenta parakstīšanas datums

ir pēdējā pievienotā droša elektroniskā paraksts

un tā laika zīmoga datums

**Rīgas domes Izglītības, kultūras un sporta departaments,** turpmāk – Pasūtītājs vai Departaments, Tiesiskā nodrošinājuma pārvaldes priekšnieces Inetas Zalānes personā, kura rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110. punktu un Departamenta 08.07.2021. reglamenta Nr. DIKS-21-10-rgs “Rīgas domes Izglītības, kultūras un sporta departamenta Tiesiskā nodrošinājuma pārvaldes reglaments” 11.5. apakšpunktu, no vienas puses, un **SIA “A.P.E BUILD’’**, vienotais reģistrācijas Nr. 40103742564, tās valdes locekļa Pētera Āboliņa personā, kas darbojas uz statūtu pamata, turpmāk - Izpildītājs, no otras puses, abi kopā un katrs atsevišķi, turpmāk – Puses, pamatojoties uz Departamenta sarunu procedūras „Telpu remonts ēkā Torņa ielā 4, Rīgā” (identifikācijas Nr. RD IKSD 2022/21), turpmāk –Iepirkums, rezultātiem, noslēdz šādu līgumu, turpmāk – Līgums:

1. **Līguma priekšmets**
	1. Pasūtītājs uzdod un Izpildītājs uzņemas veikt remonta darbus (CPV kods: 45453100-8 kosmētiskais remonts; 45430000-0 grīdu un sienu apdares darbi; 45442100-8 krāsošanas darbi) (turpmāk – Darbi) saskaņā ar Līguma 1. pielikumu “Tehniskā specifikācija” ar pielikumu (turpmāk – Tehniskā specifikācija), Izpildītāja piedāvājumu Iepirkumā un Līguma nosacījumiem.
	2. Izpildītājs veic Darbus, izmantojot savus resursus, iekārtas un materiālus.
	3. Darbi tiek veikti Rīgā, Torņu ielā 4, turpmāk – Objekts.
	4. Darbu uzsākšana Objektā no 18.10.2022.
	5. Darbu izpildes un nodošanas termiņš līdz 10.11.2022. (ieskaitot).
2. **Līguma summa un norēķinu kārtība**
	1. Līguma kopējā summa par Darbiem un materiāliem tiek noteikta 38 527,05 EUR (trīsdesmit astoņi tūkstoši pieci simti divdesmit septiņi *euro* un 5 centi) bez pievienotās vērtības nodokļa (turpmāk – PVN) saskaņā ar Izpildītāja finanšu piedāvājumu – būvniecības koptāmi, turpmāk – Tāme, (Līguma 2. pielikums), kas ir Līguma neatņemama sastāvdaļa. PVN tiek aprēķināts saskaņā ar spēkā esošajiem normatīvajiem aktiem.
	2. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumu atbilstoši vajadzībai un savām finanšu iespējām, norēķini tiek veikti par faktiski veiktajiem Darbiem.
	3. Pasūtītājs apmaksā Līguma kopējo summu 10 (desmit) darba dienu laikā pēc Darbu pieņemšanas – nodošanas akta parakstīšanas un rēķina iesniegšanas Departamentā Līguma 3.nodaļā noteiktajā kārtībā, ieskaitot to Izpildītāja norādītajā kontā.
3. **Rēķina formāts un iesniegšanas kārtība**
	1. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
	2. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
	3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.
4. **Izpildītāja pienākumi**
	1. Izpildītājs saņem visas nepieciešamās atļaujas, kas saskaņā ar normatīvajiem aktiem nepieciešamas Darbu veikšanai un nodošanu Pasūtītājam.
	2. Veicot Darbus, Izpildītājs ievēro darba aizsardzības un drošības tehnikas instrukcijas, vides aizsardzības, ugunsdrošības noteikumus, kā arī citus spēkā esošajos normatīvajos aktos paredzētos noteikumus.
	3. Izpildītājs Darbu veikšanai izmanto Tāmē norādītos materiālus.
	4. Izpildītājs organizē Darbu veikšanu Objektā (darba dienās no plkst. 09:00 – 22:00).
	5. Pēc Pasūtītāja pieprasījuma Pasūtītāja norādītajā termiņā Izpildītājs sniedz pārskatu par Līgumā paredzēto Darbu izpildes gaitu.
5. **Darbu izpildes nodošanas un pieņemšanas kārtība**
	1. Darbi tiek nodoti Pasūtītājam ar Pakalpojuma pieņemšanas – nodošanas aktu, kura projektu sastāda Izpildītājs.
	2. Pasūtītājs 3 (trīs) darba dienu laikā pēc Izpildītāja paziņojuma par Darbu pabeigšanu veic Darbu pārbaudi un paraksta Darbu pieņemšanas – nodošanas aktu.
	3. Ja Pasūtītājs konstatē Darbu izpildes trūkumus vai defektus, vai neatbilstība Tehniskās specifikācijas noteikumiem, Pasūtītājs tiesīgs nepieņemt Darbu izpildi līdz trūkumu novēršanai un neparakstīt aktu, vai parakstīt to ar attiecīgām atrunām.
	4. Izpildītājs novērš aktā norādītos Darbu izpildes trūkumus un defektus par saviem līdzekļiem ne vēlāk kā 10 (desmit) darba dienu laikā.
	5. Ja 24 mēnešu laikā pēc Objekta nodošanas Pasūtītājam Izpildītājs saņem Pasūtītāja pretenzijas par veiktajiem Darbiem, Izpildītājs 10 (desmit) dienu laikā no pretenzijas saņemšanas dienas uzsāk Pasūtītāja konstatēto defektu un trūkumu novēršanu. Par Darbu izpildes termiņiem Puses vienojas atsevišķi.
6. **Pušu atbildība**
	1. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
	2. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,5 % apmērā no Līguma kopējās summas, bet ne vairāk kā 10 % no Līguma kopējās summas.
	3. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,5 % apmērā no Līguma kopējās summas, bet ne vairāk kā 10 % no Līguma kopējās summas.
	4. Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.
	5. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
	6. Pasūtītājs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7. **Nepārvarama vara**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*Force Majeure*) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
8. **Strīdu izskatīšanas kārtība**

Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

1. **Noslēguma noteikumi**
	1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
	2. Visi Līguma grozījumi un papildinājumi noformējami rakstiski. Tie pievienojami Līgumam kā pielikumi un kļūst par Līguma neatņemamām sastāvdaļām.
	3. Grozījumi Līgumā izdarāmi tikai Pusēm vienojoties rakstveidā, ievērojot Publisko iepirkumu likuma 61. panta nosacījumus.
	4. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
	5. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	6. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
	7. Pušu kontaktpersona savstarpēji sadarbības koordinēšanai Līguma ietvaros, kas ir pilnvarotas parakstīt 5.1. punktā minēto aktu:
		1. Pasūtītāja kontaktpersona: ;
		2. Izpildītāja kontaktpersona: ,.
	8. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
		1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
		2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
		3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
	9. Līgums sastādīts latviešu valodā uz 4 (četrām) lapām ar 1. pielikumu “Tehniskā specifikācija” ar pielikumu uz 8 (astoņām) lapām un 2. pielikumu “Tāme” Excel formātā, parakstīts ar drošu elektronisko parakstu un Pusēm pieejams elektroniskā formā.
2. **Pušu rekvizīti un paraksti**

|  |  |
| --- | --- |
| PasūtītājsRīgas domes Izglītības, kultūras unsporta departaments Juridiskā adrese: Krišjāņa Valdemāra iela 5, Rīga, LV-1010Tālrunis: 67026816e-pasts: iksd@riga.lvNorēķinu rekvizīti:MaksātājsRīgas pilsētas pašvaldībaRātslaukums 1, Rīga, LV-1050Reģistrācijas Nr. 90011524360PVN reģ. Nr. LV90011524360Konts: LV54RIKO0021000016073Banka: Luminor Bank AB Latvijas filiāleKods:  RIKOLV2XSaņēmējsRīgas domes Izglītības, kultūras un sporta departaments RD struktūrvienības kods 210Dokumentu ar drošu elektronisko parakstu parakstīja Ineta Zalāne | IzpildītājsSIA “A.P.E BUILD’’Reģistrācijas Nr. 40103742564Juridiskā adrese Krustpils iela 6, Rīga, LV-1073Tālrunis e-pasts Banka: AS ‘’SWEDBANKKods : HABALV2XKonts LV89HABA0551037737138Dokumentu ar drošu elektronisko parakstu parakstīja Pēteris Āboliņš |